বাংলাদেশ জাতীয় হিন্দু মহাজোট
বাংলাদেশ জাতীয় হিন্দু মহাজোট (সংক্ষেপে: বিজেএইচএম) হলো বাংলাদেশ ভিত্তিক একটি অরাজনৈতিক, সামাজিক হিন্দু ধর্মীয় সংগঠন। এটি বাংলাদেশের ছোট-বড় ২৩টি হিন্দু ধর্মীয় সংগঠনের জোট, যা ২০০৬ সালে ১৭ সেপ্টেম্বর প্রতিষ্ঠিত হয়। বিজেএইচএমের মূল লক্ষ্য হিসেবে হিন্দু সমাজকে সুসংহত করা এবং হিন্দুধর্মের রক্ষা ও সেবা করা এবং বাংলাদেশের হিন্দু সমাজের ধর্মীয়, সামাজিক, সাংস্কৃতিক ও রাজনৈতিক অধিকার আদায় করাকে উল্লেখ করা হয়ে থাকে। জোটের বর্তমান সভাপতি ড. প্রভাস চন্দ্র রায় ও নির্বাহী মহাসচিব এবং মুখপাত্র পলাশ কান্তি দে।